ঢাকা, ১১ জুলাই (শীর্ষ নিউজ  ডটকম): ভিকারুন নিসা নূন স্কুলের লম্পট শিক্ষক পরিমল জয়ধর ১৬৪ ধারায় দেয়া জবানবন্দিতে ছাত্রীকে যৌন নির্যাতনের কথা স্বীকার করেছে।  আজ সোমবার দুপুরে ঢাকা মহানগর হাকিম শাহরিয়ার মাহমুদ আদনান তার জবানবন্দি গ্রহণ করেন। পরে তাকে জেলহাজতে পাঠানোর নির্দেশ দেয়া হয়েছে।  পরিমলকে গত ৭ জুলাই ৫ দিনের রিমাণ্ডে নেয় পুলিশ। ৩ দিনের মাথায় আজ তাকে আদালতে হাজির করা হয়েছে।  উল্লেখ্য, ভিকারুন নিসা নূন স্কুলের বসুন্ধরা দিবা শাখার বাংলা বিভাগের শিক্ষক পরিমল জয়ধরের বিরুদ্ধে যৌন নির্যাতনের অভিযোগ নিয়ে গত কদিন ধরেই  শিক্ষার্থী ও অভিভাবকদের মাঝে উত্তেজনা বিরাজ করছিল। পরিমলের বিরুদ্ধে ৫ জুলাই বাড্ডা থানায় নারী ও শিশু নির্যাতন দমন আইনে মামলা হয়। ৬ জুলাই সকালে কেরানীগঞ্জের আমিরাবাগ গ্রামের এক আত্মীয়ের বাসা থেকে তাকে গ্রেফতার করা হয়।  (শীর্ষ নিউজ ডটকম/আরএম/টিএইচ/এএইচ/১৫.২৪ঘ.)